Na temelju članka 87. Zakona o prostornom uređenju (NN 153/13, 65/17) i članka 30. Statuta Općine Privlaka  ("Službeni glasnik Zadarske županije" broj 14/09, 14/11 i 10/13), Općinsko vijeće Općine Privlaka na 7. sjednici održanoj 19. prosinca 2017. godine, donijelo je

**IZMJENE I DOPUNE ODLUKE**

**O IZRADI III. IZMJENA I DOPUNA PROSTORNOG PLANA UREĐENJA**

**OPĆINE PRIVLAKA**

U Odluci o Izradi III. izmjena i dopuna Prostornog plana uređenja Općine Privlaka od 25. srpnja 2017. godine, KLASA: 350-02/17-01/02 URBROJ: 2198/28-01-17-1 („Službeni glasnik Zadarske županije“ 15/17) vrše se izmjene i dopune kako slijedi:

**Članak 1.**

U članku 2. Odluke, stavku 1., podstavak c) mijenja se i sada glasi:

„Usklađenje infrastrukturnih i komunalnih infrastrukturnih građevina sa stanjem u prostoru“.

**Članak 2.**

U članku 2. Odluke, stavku 1., iza podstavka e) dodaje se novi podstavak f) koji glasi: „Izmjene gospodarskih, poslovnih, društvenih i rekreacijskih zona u skladu sa potrebama Općine te redefiniranje namjena u obalnom dijelu Općine“ te podstavak g) koji glasi „Minimalne izmjene pojedinih dijelova građevinskog područja“.

**Članak 3.**

Ostali članci Odluke ostaju nepromijenjeni.

**Članak 4.**

Ova Odluka stupa na snagu osmog dana od objave u "Službenom glasniku Zadarske Županije".

KLASA:350-02/17-01/02

URBROJ:2198/28-01-17-2

Privlaka,19. prosinca 2017.

**PĆINSKO VIJEĆE OPĆINE PRIVLAKA**

**Predsjednik**

**Nikica Begonja**